
„Европейския земеделски фонд за развитие на селските райони – Европа инвестира в селските райони”

П О К А Н А
ОТНОСНО: Избор на представители на стопанския и нестопанския  сектор за създаване на публично-частно партньорство за подаване на Заявление за подпомагане по  Под-мярка 19.1. Помощ за подготвителни дейности към Мярка 19. Водено от общностите местно развитие (ВОМР)/ ЛИДЕР по ПРСР на територията на община Минерални бани и община Черноочене.


УВАЖАЕМИ ГРАЖДАНИ НА ОБЩИНА  ЧЕРНООЧЕНЕ,

Общинска администрация – Черноочене има удоволствието да ви покани на подготвителна среща за създаване на Местна инициативна група по Мярка 19. Водено от общностите местно развитие (ВОМР)/ ЛИДЕР по ПРСР. Срещата ще се проведе в 17.30 часа на 22.06.2015 год. в Общинска администрация – Минерални бани, ет.2, стая 11.
На срещата ще бъде предоставена подробна информация за Воденото от общностите местно развитие (ВОМР)/ ЛИДЕР и прилагането му в България, както и реда и условията за разработване и подаване на подготвителни проекти по Под-мярка 19.1. Помощ за подготвителни дейности на Програма за развитие на селските райони 2014-2020 г. С помощта на тази мярка ще бъде финансирано създаването на МИГ. На този етап изграденото от нас публично-частно партньорство,  ще кандидатства за финансиране пред МЗХ.  

 Местните инициативни групи, както и разработването и прилагането на Местни стратегии за развитие, ще се реализират съгласно Програмата за развитие на селските райони 2014-2020 г. Бъдещият МИГ ще включва публични, бизнес и граждански организации, които работят на определената територия. МИГ ще обединява местните действащи лица около споделени идеи за развитие, ще засилва диалога и сътрудничеството в селските райони.

Местните стратегии за развитие целят устойчивото развитие на селските райони посредством разнообразяване на икономическите дейности, опазването на природата и селските райони, развитието на висококачествени услуги, отговарящи на нуждите и очакванията на местните хора.

